BESZÁMOLÓ

KISTÓTFALU KÖZSÉG ÖNKORMÁNYZATÁNAK 2019. ÉVI

GAZDÁLKODÁSÁRÓL

Az önkormányzati feladatellátás általános értékelése

Az Önkormányzat 2019. évben kitűzött feladatait részben teljesíteni tudta, a kötelezően ellátandó alapellátási feladatait folyamatosan biztosította, s felhalmozási feladatokat is tudott teljesíteni.

Az eredeti költségvetésében helyi önkormányzatok kiegészítő támogatását lehetett tervezni. Hosszabb távú közmunkaprogram keretében 7 fő-t tudott az önkormányzat foglalkoztatni.

A bevételek alakulása

Az Önkormányzat eredetileg tervezett bevétele 122.130.171,- Ft. volt, a módosított előirányzat 141.305.606,- Ft-ra, a teljesített összeg pedig 138.603.431,- Ft-ra változott, mely 113,5 %-os teljesítést jelent. Ezek az össszegek a turisztikai kerékpárút fejlesztésére kapott 84.191.846,- Ft EU-s támogatást is tartalmazzák. A támogatást a Magyar Államkincstárnál vezetett számlán kellett elkülöníteni.

Az Önkormányzatnak bérleti díjból, zsálya értékesítésből, gázdíj visszatérítésből, biztosító által fizetett kártérítésből 1.859.700,- Ft bevételi forrása keletkezett. A magánszemélyek kommunális adójából 398.260,- Ft, iparűzési adóból 2.094.896,- Ft bevétel teljesült.

A szociális étkeztetés térítési díjaként a háztartások 1.583.600,- Ft-ot fizettek be.

Az átengedett központi adókból és normatív hozzájárulásokból származó bevételei a tervezetthez képest nőttek, a 420.000,- Ft tervvel szemben a gépjárműadóból származó bevétele 600.975,- Ft-ra teljesült.

A normatív kötött felhasználású támogatás keretében kerültek tervezésre a szociális ellátásokkal kapcsolatos feladatokra visszaigényelhető összegek, valamint a köz-foglalkoztatásra járó összeg. A teljesített bevételek a tervezetthez képest jelentősen növekedtek ezen feladatok nagyságrendjének növekedése miatt.

A központosított előirányzatok keretében szociális célú tüzelőanyag vásárlásához az önkormányzat 762.000,- Ft támogatásban részesült.

Összességében elmondható, hogy az Önkormányzat 2019. évi bevételei megfelelő arányban befolytak, a felhalmozási kiadásokhoz pályázati forrásokból kapott támogatást, így a tervezett működési és felhalmozási célú kiadásait részben teljesíteni tudta.

Kiadások alakulása

A kiadás tervezett fő összege 122.130.171,- Ft volt, a módosított előirányzat 141.305.606,- Ft-ra, a teljesített összeg pedig 45.999.323,- Ft-ra változott.

Összességében az Önkormányzat megpróbált a lehető legtakarékosabban gazdálkodni, a kötelező feladatok folyamatos ellátását minimális szinten történő, folyamatos ellátását tudta biztosítani.

A működési kiadások körében a személyi juttatások tervezett összege 12.886.972,- Ft, a módosított 23.099.780,- Ft volt, a teljesített kiadás 19.275.377,- Ft-ra alakult. Ez 149,6 %-os teljesítésnek felel meg. A módosított összegnél a bérkeret növekedése a közfoglalkoztatottak alkalmazásából adódik.

A személyi juttatásoknak megfelelő arányban változtak a munkaadót terhelő járulékok is.

A dologi és egyéb folyó kiadások eredeti előirányzata 16.320.975,- Ft, a módosított előirányzat 20.299.205,- Ft volt, a tényleges kiadások 18.127.906,- Ft-ra alakultak, a teljesítés 111 %.

Az Önkormányzat ezen kereteken belül is igyekezett biztosítani a kötelező alapellátási feladatokat a közvilágítás, köztisztaság (szervezett szemétszállítás), temetőfenntartás, falugondnoki szolgálat, szociális étkeztetés, művelődési, könyvtári és sport feladatok területén.

A rendszeres és eseti pénzbeni ellátások a kiadások 0,9 %-át teszik ki, de az önkormányzat fontos feladatát képezik. Ezen belül rendszeres szociális segélyeket, lakásfenntartási támogatást biztosít az önkormányzatnak, valamint a munkanélküliek részére a közcélú foglalkoztatást.

Az átadott pénzeszközök körében az önkormányzat a közös hivatal, a közös fenntartású óvoda és konyha támogatását biztosította.

Ezen kívül az Önkormányzat e pénzeszközökből fizette a különböző társulási hozzájárulásokat (TÖSZ, KÖSZ, falugondnoki egyesület, Borút stb.).

Visszafizetési kötelezettsége keletkezett az igénybe nem vett szünidei étkeztetés, illetve a közfoglalkoztatottak bérére nyújtott támogatások összegéből.

A felhalmozási kiadások körében az Önkormányzat a II. Világháborús emlékművet újította fel, a környékét térkővel burkoltatta.

Összességében elmondható, hogy az Önkormányzat 2019. évben kitűzött feladatait részben

teljesítette, gazdálkodása kielégítő volt.

A pénzmaradvány változásának tartalma és okai

Az Önkormányzat a 2019. évet 92.604.108,- Ft pénzmaradvánnyal zárta, mely tartalmazza a 84.191.846,- Ft elkülönítve nyilvántartott EU-s támogatást is. A záró pénzmaradvány nagy része kötelezettséggel terhelt.

V. Értékpapír- és hitelműveletek alakulása

Az Önkormányzat 10 e Ft értékben a Baranya-Víz ZRT-től, 2013.évben 10 e Ft értékben a Mohács-Víz KFT-től vásárolt üzletrészt.

Vagyon alakulása

Az Önkormányzat vagyonállományában növekedés a felhalmozási feladatok megvalósulásával következett be az ingatlanok állományában.

A vagyonállományban csökkenés csak az értékcsökkenési leírások miatt volt.

Kistótfalu, 2020. ……………………..

Hollóvári Magdolna

polgármester